《深夜独步思兄南伯举杯扣门则卧矣》
宋代·高鹏飞

绿柳桥边古道横，乾坤寂寂夜三更。月窥门处君高卧，露湿衣时夜独行。

杯酒孰同驱俗意，天风时下步虚声。明朝世界尘依旧，试挽银河一洗清。

作者简介：高鹏飞，字南仲，馀姚（今属浙江）人。翥侄。生平仕履不详。曾与孙应时唱和（《次孙烛湖秋夜有感》），可知亦为孝宗时人。有《林湖遗稿》，已佚。仅高翥《信天巢遗稿》（亦名《菊涧集》）附录存诗十九首。文渊阁《四库全书》本《两宋名贤小集》卷三五一存诗同，文字多挖改错误。